सत्याग्रह आंदोलन के शताब्दी वर्ष पर चंपारण में गोष्ठी
महात्मागांधी के पहले सत्याग्रह आंदोलन के सौ वर्ष पूरे होने के अवसर पर 29 और 30 अप्रैल को साठी, पश्चिमी चंपारण में दो दिवसीय नेशनल सेमिनार आयोजित किया जाएगा।
चंपारण जिले को यह गौरव प्राप्त है कि महात्मा गांधी ने दक्षिण अफ्रीका से वापस आने के बाद सत्याग्रह आंदोलन की घोषणा यहीं की थी। गांधी जी के इस आंदोलन का यह शताब्दी वर्ष है। इस संबंध में एक बैठक मौलाना अनीसुर रहमान कासमी, नाजिम, इमारत शरिया की अध्यक्षता में आयोजित की गई, जिसमें फैसला लिया गया कि 29-30 अप्रैल को कटहरी, साठी में सेमिनार आयोजित किया जाएगा। सेमिनार में स्वतंत्रता सेनानियों के अलावा राष्ट्रीय स्तर के बुद्धिजीवी एवं राजनीतिक सामाजिक जनप्रतिनिधि भी सम्मिलित होंगे। बैठक में हाजी सईदुर रहमान, हफीजुर रहमान, मौलाना अब्दुल हक, अरुण कुमार, अश्विनी कुमार उपस्थित थे।
bho_Deva hin_Deva hin_Deva